cyanic-selkie/wikianc huggingface dataset:
ফ্রেজ
আন্তর্জাতিক ফুটবল
ফ্রেজ ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০১৩ সালের ১১ই জানুয়ারি তারিখে তিনি ২০১৩ দক্ষিণ আমেরিকান অনূর্ধ্ব-২০ চ্যাম্পিয়নশিপে ইকুয়েডর অনূর্ধ্ব-২০ দলের বিরুদ্ধে ম্যাচে ব্রাজিল অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। ব্রাজিল অনূর্ধ্ব-২০ দলের হয়ে তিনি ২০১৩ দক্ষিণ আমেরিকান অনূর্ধ্ব-২০ চ্যাম্পিয়নশিপে অংশগ্রহণ করেছেন,  যেখানে তার দল গ্রুপ পর্ব শেষে মাত্র ৪ পয়েন্ট নিয়ে গ্রুপ পর্ব থেকেই বিদায় নিয়েছিল। এই আসরে তিনি ৩ ম্যাচে অংশগ্রহণ করেছিলেন। ব্রাজিলের বয়সভিত্তিক দলের হয়ে তিনি ৫ ম্যাচে অংশগ্রহণ করেছেন।
২০১৪ সালের ১২ই নভেম্বর তারিখে, মাত্র ২১ বছর ৮ মাস ৭ দিন বয়সে, বাম পায়ে ফুটবল খেলায় পারদর্শী ফ্রেজ তুরস্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন।  উক্ত ম্যাচের ৮৫তম মিনিটে মধ্যমাঠের খেলোয়াড় লুইজ গুস্তাভোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২২ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন। ম্যাচটি ব্রাজিল ৪–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে ফ্রেজ সর্বমোট ২ ম্যাচে অংশগ্রহণ করেছেন।
ফ্রেজ রাশিয়ায় অনুষ্ঠিত ২০১৮ ফিফা বিশ্বকাপের জন্য তিতের অধীনে ঘোষিত ব্রাজিল দলে স্থান পাওয়ার মাধ্যমে প্রথমবারের মতো ফিফা বিশ্বকাপে অংশগ্রহণ করার সুযোগ পেলেও তিনি একটি ম্যাচেও অংশগ্রহণ করেননি।  এই আসরে ব্রাজিল কোয়ার্টার-ফাইনালে বেলজিয়ামের কাছে ২–১ গোলের ব্যবধানে পরাজিত হয়ে আসর হতে বিদায় নিয়েছিল।
মাদকসম্পর্কিত ঘটনা
২০১৫ কোপা আমেরিকার সময় মূত্রবর্ধক হাইড্রোক্লোরোথাইয়াজিড পরীক্ষায় ইতিবাচক ফলাফল এসেছিল। অবশেষে ২০১৭ সালের মার্চ মাসে, তাকে ২০১৭ সালের জুলাই মাস পর্যন্ত নিষিদ্ধ ঘোষণা করা হয়।
উরানোস (পৌরাণিক চরিত্র)
ইউরেনাস বা উরানোস ( or ; প্রাচীন গ্রিক Οὐρανός, Ouranos অর্থ "আকাশ" বা "স্বর্গ") আকাশ ও স্বর্গের আদি গ্রিক দেবতা। তার রোমান পুরাণের সমমান দেবতা সালুস। প্রাচীন গ্রিক সাহিত্যে, ইউরেনাস বা আকাশ পিতা ধরিত্রী দেবী গাইয়ার স্বামী ও পুত্র ছিল। হেসিয়দ অনুযায়ী, একা গাইয়াই ইউরেনাসকে গর্ভে ধারণ করেছিল, কিন্তু অন্যান্য উৎস তার পিতা হিসেবে আইথাকে উদ্ধৃতি করে।
বেশিরভাগ গ্রিকই তাকে মৌলিক দেবতা হিসেবে গণ্য করে। দার্শনিক কিকেরোর মতানুযায়ী উরানোস আইথার ও হেমেরার সন্তান। অর্ফিউসের শ্লোকে তাকে রাত্রির দেবী নিক্সের পুত্র হিসেবে উল্লেখ করা হয়েছে। পরবর্তীকালে গাইয়ার চক্রান্তে তার পুত্র ক্রোনুসের দ্বারা সিংহাসনচ্যুত হন। উরানোসের ঔরসে গাইয়ার গর্ভে তিন জন শতভুজ দৈত্য, তিন জন কাইক্লোপ্সসহ বারোজন তিতান জন্মগ্রহণ করে।
ফাই
ফাই (বড় হাতের অক্ষর Φ, ছোট হাতের অক্ষর φ বা ϕ ) হ'ল গ্রীক বর্ণমালার ২১ তম বর্ণ।
আর্কিয়াক গ্রিক এবং প্রাচীন গ্রিকে, এটি অঘোষ ওষ্ঠ্য স্পর্শধ্বনির প্রতিনিধিত্ব করে। যার উৎপত্তি ছিল স্বাভাবিক রোমানীকরণ ph হিসাবে। ক্লাসিকাল প্রাচীনত্বের পরবর্তী অংশের সময়, কোইন গ্রিক (খ্রিস্টপূর্ব চূড়ান্ত শতাব্দী) এ, এর উচ্চারণটি অঘোষ ওষ্ঠ্য ঊষ্মধ্বনিতে পরিবর্তিত হয়েছিল। রোমানীকরণ আধুনিক গ্রিক নির্দিষ্ট কোনো ভাষার যে ধ্বনিগুচ্ছকে একই ধ্বনির বিভিন্ন রূপ বলে মনে হয় সেটাই সাধারণত f হয়।
এটি হতে পারে যে ফাই অক্ষর কোপ্পা হিসাবে উৎপন্ন হয়েছিল এবং ক্লাসিকাল গ্রিক স্থানান্তরিত করার আগে শুরুর দিকে শব্দটির প্রতিনিধিত্ব করত। চিরাচরিত গ্রিক সংখ্যায়, φʹ মান ৫০০ ( φʹ )  বা ৫০০,০০০ (͵φ )। সিরিলিক অক্ষর ইফ (Ф, ф) ফাই থেকে এসেছে।
অন্যান্য গ্রিক অক্ষরের মতো, ছোট হাতরে ফাই ব্যবহার করা হয় গাণিতিক বা বৈজ্ঞানিক প্রতীক হিসাবে। কিছু ব্যবহার যেমন সোনালি অনুপাতের জন্য পুরানো ধরনের 'ক্লোজড' গ্লিফের প্রয়োজন হয় যা ইউনিকোড অক্ষর হিসাবে পৃথকভাবে এনকোড করা থাকে।
মালয়েশিয়ায় সমকামীদের অধিকার
মালয়েশিয়া একটি মুসলিম সংখ্যাগরিষ্ঠ এবং সামাজিক রক্ষণশীলতাবাদী রাষ্ট্র। পশ্চিমা রাষ্ট্রগুলোর মত মালয়েশিয়াতে কোনো সমকামী অধিকার ধরনের কিছু নেই। মালয়েশিয়ার সরকার সর্বদাই সমকামিতাকে মালয় সংস্কৃতি এবং কৃষ্টি পরিপন্থী বলে থাকে। সাজা হিসেবে সমকামীদেরকে কারাগারে প্রেরণ করা হয় এবং শরিয়া আদালতে যদি বিচার হয় তাহলে বেত্রাঘাতের মত শাস্তির ব্যবস্থা হতে পারে।
সম-লিঙ্গের মানুষের মধ্যকার যৌনতা বা প্রেম সম্পর্কিত বিষয়
মালয়েশিয়ায় বিদ্যমান ধর্মনিরপেক্ষতা পশ্চিমা দেশগুলোর মতো নয়। দেশটিতে ইহুদিদের বসবাসের কোনো সুযোগ নেই। মালয়েশিয়াতে কোনো ভাবেই পশ্চিমা সংস্কৃতির প্রচার করা যায় না। তবে দেশটিতে পশ্চিমা পর্যটকরা বিকিনি পরার সুযোগ পান, অন্যদিকে যা মালয় মুসলিমদের জন্য নিষিদ্ধ। ১৯৯৪ সালে মালয়েশিয়ার গণমাধ্যমে সমকামিতার পক্ষে কোনো ধরনের কথা বলা যাবে না, এই মর্মে সরকারি ফরমান জারি করা হয়। ১৯৯৫ সালে ৭,০০০ নারী ও পুরুষকে মালয়েশীয় পুলিশ সমকামিতার অভিযোগে গ্রেফতার করে। ২০০৫ সালে ব্রিটিশ নৌবাহিনীতে সমকামীদের চাকরি হওয়ার প্রেক্ষাপটে সাংবাদিকদের প্রশ্নের জবাবে মালয়েশীয় নৌবাহিনীর প্রধান অ্যাডমিরাল মোহাম্মদ আনোয়ার মোহাম্মদ নূর গণমাধ্যমকে বলেন যে, মালয়েশীয় নৌবাহিনী কখনোই সমকামীদের গ্রহণ করবে না। মালয়েশীয় চলচ্চিত্র সেন্সর বোর্ড দেশীয় চলচ্চিত্রে সমকামিতার অনুমোদন দেয় না; উপরন্তু বিদেশি চলচ্চিত্রে সমকামিতা বিষয়ক কোনো দৃশ্য থাকলে, তা কেটে দেওয়ার পর সেন্সর বোর্ড চলচ্চিত্র প্রেক্ষাগৃহে মুক্তির অনুমতি দেয়। সমকামিতাকে উপজীব্য করে বানানো প্রচুর বিদেশি চলচ্চিত্র মালয়েশিয়াতে সেন্সর বোর্ড কর্তৃক স্থায়ীভাবে নিষিদ্ধ করা হয়েছে। যে কোনো প্রেক্ষাগৃহে সমকামিতা বিষয়ক চলচ্চিত্র প্রদর্শন এবং সংশ্লিষ্ট চলচ্চিত্রটির ক্যাসেট/ডিভিডি বাজারে বিক্রির ক্ষেত্রে পুলিশি নজরদারি থাকে। দৃষ্টান্তস্বরূপ, ২০০৫ সালে মালয়েশীয় সেন্সর বোর্ড প্রেক্ষাগৃহে ব্রোকব্যাক মাউন্টেন নামক মার্কিন চলচ্চিত্র প্রদর্শন নিষিদ্ধ করার পাশাপাশি দেশের বাজারে চলচ্চিত্রটির ডিভিডি বিক্রিও নিষিদ্ধ করে।
২০১২ সালের মে মাসে কুয়ালালামপুরের একটি সমকামী বারে পুলিশ অভিযান চালায় এবং সমকামীদের গ্রেফতার করে বারটিকে সিলগালা করে দেয়। এছাড়াও পুলিশ একটি শিল্প প্রদর্শনী থেকে সমকামিতা সংশ্লিষ্ট পশ্চিমা চিত্রশিল্প উদ্ধার করে ফ্রান্সে ফেরত পাঠায়।
২০১৮ সালে মালয়েশিয়ার প্রধানমন্ত্রী মাহাথির বিন মোহাম্মদ পরিষ্কারভাবে বলেন যে, তাদের দেশ পশ্চিমা সংস্কৃতির সব কিছু গ্রহণ করতে পারবে না। একই বছর, দুই নারীর সমলৈঙ্গিক যৌন সম্পর্কের অভিযোগে তাদেরকে প্রকাশ্য আদালত কক্ষে বেত্রাঘাত করা হয়।
১৭তম জাতীয় চলচ্চিত্র পুরস্কার (বাংলাদেশ)
১৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৭তম আয়োজন; যা ১৯৯২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর একটি মরণোত্তর পুরস্কারসহ মোট ২২টি শাখায় পুরস্কার প্রদান করা হয়।
ওক পার্ক অ্যান্ড রিভার ফরেস্ট হাই স্কুল
বিদ্যালয়টি ১৮৭১ সালে প্রতিষ্ঠিত, যার বর্তমান ভবনটি ১৯০৭ সালে চালু হয়।
ইতিহাস
বিদ্যালয়টি ১৮৭১ সালে প্রতিষ্ঠিত হয়। শুরুর শ্রেণিতে শিক্ষার্থী সংখ্যা ছিল মাত্র তিনজন, তারা ১৮৭৭ সালে এই বিদ্যালয়ের পাঠ শেষ করে। ১৮৭৫ সালে ওক পার্কে উচ্চ বিদ্যালয়ে নির্মাণের আলোচনা হয়।
১৮৮৯ সালের জুনে বিদ্যালয়ের বোর্ড ঘোষণা দেয় যে নতুন উচ্চ বিদ্যালয়ের জন্য ইউক্লিড ও ইস্ট অ্যাভিনিউয়ের মধ্যবর্তী লেক স্ট্রিটের একটি স্থানকে নির্বাচন করা হয়েছে। ১৮৯০ সালের বসন্তে নির্মাণ শুরু হয়। টমাস অ্যান্ড র‍্যাপ ফার্ম বিদ্যালয়টির নকশা করে এবং এর প্রাথমিক নির্মাণব্যয় ছিল $৪০,০০০। ওক পার্ক-রিজল্যান্ড হাই স্কুল নামের বিদ্যালয়টি ১৮৯২ সালের ১লা জানুয়ারি বিকালে চালু করা হয়।
পাঠ্যক্রম
এই বিদ্যালয়ে নিম্নোক্ত পাঠ্যক্রমসমূহ পড়ানো হয়ে থাকে (তালিকাটি সম্পূর্ণ নয়):
বিলাওয়াল ভুট্টো জারদারি
বিলাওয়াল ভুট্টো জারদারি (উর্দু: بلاول بھٹو زرداری, সিন্ধি: بلاول ڀٽو زرداري‎; জন্ম: ২১ সেপ্টেম্বর, ১৯৮৮) পাকিস্তান পিপলস পার্টির ২০০৭ সালে নির্বাচিত সভাপতি। তিনি পাকিস্তানের সাবেক প্রধানমন্ত্রী বেনজির ভুট্টো, এবং আসিফ আলি জারদারির একমাত্র পুত্র। বর্তমানে তিনি এখন অক্সফোর্ড বিশ্ববিদ্যালয়ে লেখাপড়া করছেন।
মাতৃভাষায় কথা বলতে অনভস্ত্য হওয়া সত্ত্বেও তার মা বেনজির ভুট্টো মর্মান্তিকভাবে খুন হওয়ায় তাকে ৩০ ডিসেম্বর, ২০০৭ সালে তাকে পাকিস্তান পিপলস পার্টির সভাপতি মনোনীত করা হয়। সিন্ধ প্রদেশে বেনজির ভূট্টোর পারিবারিক বাসভবনে বিলাওয়াল জারদারি পাকিস্তান পিপলস পার্টির কেন্দ্রীয় কার্যনির্বাহী কমিটির সদস্যদের বৈঠকে বেনজিরের রেখে যাওয়া উইল পড়ে শোনান। বেনজির ভূট্টো তার উইলে দলের সভাপতি পদের জন্য তার স্বামী আসিফ আলি জারদারিকে মনোনীত করেছিলেন কিন্তু জারদারি নিজেই তার ছেলের নাম প্রস্তাব করেন এবং কমিটি তা গ্রহণ করে। তবে বিলাওয়াল লেখাপড়া শেষ করা পর্যন্ত তার পিতা সভাপতির দায়িত্ব পালন করবেন।
রিচার্ড অ্যাবট
রিচার্ড অ্যাবট (১৮১৮ — ১৫ জুলাই ১৯০৪) একজন ইংরেজ কবি ছিলেন। তিনি বারটন-ইন-কেনডাল, ওয়েস্টমরল্যান্ড (বর্তমানে কাম্ব্রিয়া) তে জন্মগ্রহণ করেন। তার বাবা ল্যানকেসটার এবং কেনডাল ক্যানাল, যেটা টিউইটফিল্ড পর্যন্ত বর্ধিত করা হচ্ছিল, সেখানে একজন সাবকন্ট্রাক্টর হিসেবে কাজ করতেন। তার যখন ৩ বছর বয়স, তখন তার মা মৃত্যুবরণ করেন। ৪ বছর বয়স থেকে অ্যাবটের প্রাথমিক শিক্ষা হয় শ্যাপ ফেল এবং গালগেইট, ল্যাঙ্কাশায়ারের ডেম স্কুলস এ, পূর্বে তিনি ইংগলটন, নর্থ ইয়র্কশায়ারের ন্যাশনাল স্কুলে পড়তেন। তার পরিবার যখন ইংলেটনে থাকতো, তখন অ্যাবটের বাবা ইংগলবোরো এর পাহাড়ে কৃষিকাজ শুরু করেন, এবং ১১ বছর বয়স থেকে অ্যাবট রাখালের কাজ করে তার বাবাকে সাহায্য করেন। প্রায় ৫ বছর পর, একটি মারাত্মক দুর্ঘটনায় তার বাবার দৃষ্টিশক্তি ও মস্তিষ্ক ক্ষতিগ্রস্ত হয়, যা তাকে কৃষিকাজ থেকে অবসর নিতে বাধ্য করে। পরবর্তীতে অ্যাবট স্কটল্যান্ড এবং ইংল্যান্ডের উত্তরাঞ্চলে রেলওয়ে নির্মানের কাজে শ্রমিক হিসেবে কাজ শুরু করেন।  ৫০ বছর বয়সে তিনি ফরসেট, ইয়র্কশাইয়ারের যাজকপল্লীতে একটি চুনাপাথরের খনির পরিচালক হিসেবে নিয়জিত হন।  এই পদে তিনি ৩২ বছর দায়িত্ব পালন করেন। অবসরের পরে তিনি এই খনিটির দায়িত্ব তার পুত্রের নিকট হস্তান্তর করেন। তার দুটি কন্যাসন্তানও ছিল। ১৯০৪ সালে ৮৬ বছর বয়সে তিনি তার ফরসেটের বাড়িতে মৃত্যুবরণ করেন। তাকে ফরসেটের সেন্ট উডবার্টস চার্চের কবরস্থানে সমাহিত করা হয়।
১৮৬৮ এবং ১৯০১ এর মধ্যে তার কবিতার চারটি সংগ্রহ প্রকাশিত হয়। ১৮৮৪ সালে তিনি রয়েল হিস্টোরিক্যাল সোসাইটির সদস্য হন। তার ১৮৭৯ সালের সংগ্রহে দি পেন, দি প্রেস, দি সৰ্ড র‌্যাল্ফ হেডলির একটি লিথোগ্রাফ প্রতিকৃতি ছিল, এবং আরেকটি প্রতিকৃতি ছিল তার ১৯০১ সালের দি ওয়ান্ডারার সংগ্রহে। ইংল্যান্ড এবং এর বিভিন্ন ঔপনিবেশিক অঞ্চলের ম্যাগাজিনে তার কবিতা প্রকাশিত হয়েছিল। তার কবিতা প্রায়ই টিসডেল মারকিউরিতে প্রকাশিত হতো। তার তিনটি কবিতা নর্থ কান্ট্রি পোয়েটস এ প্রকাশিত হয়েছিলঃ "দি সং অফ ইংগলটন বেলস", "ও, টার্ন অ্যাসাইড দাই লাভিং আইস" এবং "ফেডিং বিউটি"।
জার্মানি প্রযুক্তি বিশ্ববিদ্যালয়, ওমান
জা.প্র.বি.ও আরব উপদ্বীপ এবং ওমান প্রথম আন্তর্জাতিক স্বীকৃতি প্রাপ্ত বিশ্ববিদ্যালয়। এই বিশ্ববিদ্যালয়ে ১,৬০০-এর অধিক ছাত্র ছাত্রী অধ্যায়ন করতে পারে।
ইতিহাস
জার্মানি প্রযুক্তি বিশ্ববিদ্যালয়, ওমান ২০০৭ সালে প্রতিষ্ঠিত ওমানের সবচেয়ে জনপ্রিয় ও সর্বোচ্চ শিক্ষাপ্রতিষ্ঠান। ২০০৬ সালে আগস্ট মাসে ওমানের একজন শিক্ষাঅনুরাগী এল.এল.সি (ওইএস) নামক একটি সীমিত দায় কোম্পানির অধীনে সালতানাত অব ওমানের অন্তর্ভুক্ত হয়ে ওমানে একটি বিশ্ববিদ্যালয় প্রতিষ্ঠার উদ্যোগ গ্রহণ করেন এবং ২০০৬ সালের ডিসেম্বর মাসে ওমানে একটি এই বেসরকারি বিশ্ববিদ্যালয় প্রতিষ্ঠা করে। জার্মানি প্রযুক্তি বিশ্ববিদ্যালয়, ওমানের সংস্কৃতি ও ঐতিহ্যের দৃঢ় ভিত্তিসহ বিজ্ঞান ও প্রযুক্তির শ্রেষ্ঠ প্রতিষ্ঠান, এই বিশ্ববিদ্যালয় সরাসরি জার্মানি থেকে পরিচালিত হয়। ওমানের ছাত্র ছাত্রীদের উচ্চ শিক্ষার যোগ্যতাসম্পন্ন এবং সামাজিকভাবে দায়িত্বশীল হয়ে গড়ে উঠার প্রয়োজনীয় শিক্ষা শিক্ষার্থীদের প্রদান করা হয় এই বিশ্ববিদ্যালয়ে। গবেষণা ও উন্নয়নের অগ্রগতির জন্য সৃজনশীল ও সমালোচনামূলক চিন্তাধারা উৎসাহিত করে এবং এর মাধ্যমে সমগ্র সমাজকে সেবা করে আসছে জার্মানি প্রযুক্তি বিশ্ববিদ্যালয়।
সাংগঠনিক কাঠামো
অর্জন সমূহ
ওমানের প্রযুক্তিবিদ্যার শেখার অন্যতম প্রতিষ্ঠান হিসাবে জার্মান ইউনিভার্সিটি অফ টেকনোলজি ওমানে বৃহত্তর অঞ্চলে প্রযুক্তির একটি নেতৃস্থানীয় বিশ্ববিদ্যালয় হয়ে উঠছে। এভাবে শিক্ষা, গবেষণা এবং নতুনত্বের সর্বোচ্চ মান অর্জন করেছে জার্মান ইউনিভার্সিটি অফ টেকনোলজি ওমানে।
অনুষদ
স্নাতক সম্মান
খালিদ মুনির
খালিদ মুনির মাজিদ (জন্ম ২৫ ফেব্রুয়ারি ১৯৯৮), একজন কাতারি পেশাদার ফুটবলার যিনি কাতার স্টার্স লীগ দল আল-ওয়াক্রাহ এবং কাতার জাতীয় ফুটবল দলের হয়ে একজন মিডফিল্ডার হিসেবে খেলেন।
জার্মানি প্রযুক্তি বিশ্ববিদ্যালয়, ওমান
অনুষদ
ফলিত জ্যোৎস্যাসেসে বিজ্ঞান স্নাতক সম্মান, কম্পিউটার বিজ্ঞান বিভাগের স্নাতক, প্রকৌশল ও প্রযুক্তি অফ ইঞ্জিনিয়ারিং, মেকানিক্যাল ইঞ্জিনিয়ারিং, তড়িৎ বিজ্ঞান ইঞ্জিনিয়ারিং, লজিস্টিক্স বিজ্ঞান অনুষদ, ইন্টারন্যাশনাল বিজনেস অ্যান্ড সার্ভিস, ব্যবস্থাপনায় স্নাতক সম্মান, শহুরে পরিকল্পনা এবং স্থাপত্য নকশায় স্নাতক।
ফলিত জ্যোৎস্যাসেসে স্নাতক মাস্টার, কম্পিউটার বিজ্ঞান মাস্টার।
সুযোগ সুবিধা
জার্মানি প্রযুক্তি বিশ্ববিদ্যালয়ে প্রতি একাডেমিক বছর বিভিন্ন প্রোগ্রামে প্রায় ১,১০০ জন ছাত্র ছাত্রী ভর্তি করা হয়; যার ২৫ শতাংশ আন্তর্জাতিক ছাত্র ছাত্রী যারা বিশ্বের বিভিন্ন দেশে হতে আগত। প্রতি বছর ছাত্র ছাত্রী ভর্তি করা হয় এবং মেধাবী ও গরীব ছাত্র ছাত্রীদের আর্থিক সাহায্য ও বৃত্তি প্রদান করে অক্সিডেন্টাল পেট্রোলিয়াম কর্পোরেশন, জার্মান একাডেমিক এক্সচেঞ্জ সার্ভিস, উচ্চ শিক্ষা মন্ত্রণালয়, ওমান আন্তর্জাতিক সার কোম্পানি, ইমরান এবং ওমান শিক্ষাগত সেবা সহ বিভিন্ন সরকারি ও বিভিন্ন বেসরকারি প্রতিষ্ঠান।
কাশিফ বাঙ্গানাগান্দে
কাশিফ বাঙ্গানাগান্দে (バングーナガンデ　佳史扶, Kashif Bangnagande; জন্ম: ২৪ সেপ্টেম্বর ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
২০১৮ সালে, বাঙ্গানাগান্দে জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।
প্রারম্ভিক জীবন
কাশিফ বাঙ্গানাগান্দে ২০০১ সালের ২৪শে সেপ্টেম্বর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বাঙ্গানাগান্দে জাপান অনূর্ধ্ব-১৭, জাপান অনূর্ধ্ব-১৮, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন।
বিজয়া রায়
বিজয়া রায় (অক্টোবর ১৯১৭ - ২ জুন, ২০১৫) একজন ভারতীয় লেখিকা ও অভিনেত্রী ছিলেন। তিনি ভারতীয় চলচ্চিত্রকার সত্যজিৎ রায়ের স্ত্রী ছিলেন। তাদের পুত্র সন্দীপ রায় একজন চলচ্চিত্র পরিচালক। বিয়ের আগে বিজয় ও সত্যজিৎ সম্পর্কে আত্মীয় ছিলেন। দীর্ঘ প্রেমের পর ১৯৪৪ সালে তাদের বিয়ে হয়। বিজয়া রায় ১৯৪৪ সালে শেষ রক্ষা নামে একটি বাংলা চলচ্চিত্রে অভিনয় করেছিলেন এবং নেপথ্য কণ্ঠ দিয়েছিলেন। ১৯৯৯ সালে ক্যাথরিন বার্গের গাছ নামের প্রামাণ্যচিত্রে অভিনয় করেছিলেন। তীব্র নিউমোনিয়ায় আক্রান্ত হয়ে তিনি ৯৭ বছর বয়সে কলকাতায় মারা যান।
প্রাথমিক জীবন এবং শিক্ষা
বিজয়া রায় ১৯১৭ সালে চারু চন্দ্র দাস ও মাধুরী দেবীর ঘরে জন্ম নেন। তার পিতা একজন ব্যারিস্টার ছিলেন এবং মাতা জাতীয়তাবাদী নেতা 'দেশবন্ধু' সি আর দাসের স্ত্রী বাসন্তী দেবীর ছোট বোন ছিলেন। বিজয়া রায় চার বোনের মধ্যে কনিষ্ঠ ছিলেন। তাঁর বড় বোন সতী দেবীও একজন বিখ্যাত সংগীতশিল্পী ছিলেন যিনি উদয় শঙ্করের সাথে আলমোরায় এবং বোম্বেয়ের পৃথ্বী থিয়েটারে কাজ করেছিলেন এবং সতী দেবীর মেয়ে রুমা গুহ ঠাকুর্তা সংগীত ও অভিনয় জগতের এক সুপরিচিত ব্যক্তিত্ব ছিলেন, যিনি কিংবদন্তি গায়ক কিশোর কুমারকে বিয়ে করেছিলেন। বিজয়া রায় বহু ছবিতে কাজ না করলেও তাঁর বহুমুখী অভিনয়ের প্রতিভা ছিল। তৎকালীন বিখ্যাত গায়িকা কনক দাস (বিশ্বাস) তাঁর পিতৃ-খালা ছিলেন।
বিজয়া রায় পাটনায় বেড়ে ওঠেন এবং সেখানেই শিক্ষা লাভ করেন। তার প্রতিভাশালী কণ্ঠ ছিল এবং তার বাবা তাকে সোফ্রানো শিখতে এবং পশ্চিমা শাস্ত্রীয় সংগীতের প্রশিক্ষণ লাভের জন্য প্যারিস পাঠাতে চেয়েছিলেন। ১৯৩৩ সালে, তার যখন তেরো বছর বয়স তখন তার পিতা মারা যান। তখন তিনি তাঁর মা ও বোনদের সাথে কলকাতায় তাঁর পিতৃ মামা প্রসন্ত দাসের বাড়িতে চলে আসেন। এখানেই তার চাচাতো ভাই সত্যজিতের সাথে তার দেখা হয়েছিল। তারা একে অপরের প্রতি আকৃষ্ট হন এবং তাদের উভয়ের চলচ্চিত্র ও পশ্চিমা শাস্ত্রীয় সংগীত নিয়ে আগ্রহ ছিল। তিনি কলকাতার মহিলা কলেজ যোগমায়া দেবী কলেজ থেকে স্নাতক লাভ করেন। স্নাতক শেষ করার পর, তিনি কলকাতার বেথুন স্কুল এবং কমলা বালিকা বিদ্যালয়ের শিক্ষিকা হিসাবে এবং অল্প সময়ের জন্য একটি সরকারি অফিসে ক্লার্ক হিসাবে কাজ করেছিলেন। পরে তিনি তার চাকরি ছেড়ে চলচ্চিত্র নিয়ে কর্মজীবন শুরু করার জন্য বোম্বে চলে যান।
ব্যক্তিজীবন
তিনি সাফল্য বা সন্তুষ্টি ছাড়া কয়েক চলচ্চিত্রে কাজ করেন। ১৯৪৯ সালে তিনি সত্যজিৎ রায়কে বিয়ে করেন যিনি সম্পর্কে তার পিসতুতো ভাই। তাদের একমাত্র পুত্র সন্দীপ ১৯৫৩ সালে জন্মগ্রহণ করেন। বিজয়া রায় সত্যজিৎ রায়ের জীবনের অনুপ্রেরণা হিসেবে ছিলেন। ১৯৯২ সালে তার স্বামীর মৃত্যুর পর তিনি তার পুত্র সন্দীপ, পুত্রবধূ ললিতা এবং নাতি সৌরদীপের সঙ্গে কলকাতায় বাস করতেন। তিনি "আমাদের কথা" (আইএসবিএন ৮১-৭৭৫৬-৬৮৭-৩) নামে একটি আত্মজীবনী লেখেন যা আনন্দ পাবলিশার্স দ্বারা প্রকাশিত হয়। তিনি নিউমোনিয়ায় আক্রান্ত হয়ে ২ জুন ২০১৫ সালে মারা যান।
স্পেসএক্স র‍্যাপ্টর
র‍্যাপ্টর হল সম্পূর্ণ পুনঃব্যবহারযোগ্য উন্নয়নাধীন উৎক্ষেপক যান স্টারশিপে ব্যবহারের জন্য স্পেসএক্স দ্বারা বিকশিত ও নির্মিত পূর্ণ-প্রবাহিত পর্যায়ক্রমিক দহন চক্রের রকেট ইঞ্জিনের একটি পরিবার। ইঞ্জিনটি স্পেসএক্সের পূর্বের মেরলিন ও কেস্ট্রেল রকেট ইঞ্জিনে ব্যবহৃত আরপি-১ কেরোসিন ও এলওএক্স এর পরিবর্তে ক্রায়োজেনিক তরল মিথেন ও তরল অক্সিজেন (এলওএক্স) দ্বারা চালিত হয়। র‍্যাপ্টর ইঞ্জিনে স্পেসএক্সের মেরলিন ইঞ্জিনের চেয়ে দ্বিগুণ বেশি চাপ রয়েছে, যা তাদের বর্তমান ফ্যালকন ৯ ও ফ্যালকন হেভি উৎক্ষেপক লঞ্চ যানসমূহকে শক্তি সরবরাহ করে।
র‍্যাপ্টরটি দুই-পর্যায়-থেকে-কক্ষপথের উভয় পর্যায়, সুপার-হেভি-লিফট স্টারশিপ ব্যবস্থা উৎক্ষেপক যানে ব্যবহার করা হয়, যা ফ্যালকন ৯ ও ফ্যালকন হেভিকে প্রতিস্থাপন করবে। পৃথিবী-কক্ষীয় কৃত্রিম উপগ্রহ স্থাপন, স্পেসএক্সের নিজস্ব স্টারলিঙ্ক মেগাকনস্টলেশনের একটি বড় অংশ স্থাপন এবং মঙ্গল গ্রহের অনুসন্ধান ও উপনিবেশ স্থাপনসহ বিভিন্ন প্রয়োগ ক্ষেত্রে স্টারশিপ ব্যবহার করা হবে।
র‍্যাপ্টর ইঞ্জিন প্রথম স্টারহপার টেস্ট যানের সাথে ২০১৯ সালের জুলাই মাসে উড্ডয়ন করে এবং এটি প্রথম পূর্ণ-প্রবাহিত পর্যায়যুক্ত দহন রকেট ইঞ্জিনে পরিণত হয়। ২০২০ সালের আগস্ট মাস পর্যন্ত, একটি পরিচালনাগত রকেট ইঞ্জিন দ্বারা নথিভুক্ত ৩৩০ বারে (৩৩ এমপিএ; ৪,৮০০ পিএসআই) পৌঁছানো সর্বোচ্চ জ্বলন চেম্বারের চাপের ঘটনা র‍্যাপ্টরের দখলে রয়েছে, আরডি-৭০১ রকেট ইঞ্জিনের ৩০০ বারের (৩০ এমপিএ; ৪,৪০০ পিএসআই) রেকর্ডকে ছাড়িয়ে গেছে।
রেমাক্রীপ্রাংসা ইউনিয়ন
রেমাক্রীপ্রাংসা বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।
আয়তন
রেমাক্রীপ্রাংসা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি রুমা উপজেলার সবচেয়ে ছোট ইউনিয়ন।
অবস্থান ও সীমানা
রুমা উপজেলার দক্ষিণ-পূর্বাংশে রেমাক্রীপ্রাংসা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে রুমা সদর ইউনিয়ন, পশ্চিমে রুমা সদর ইউনিয়ন ও গ্যালেংগ্যা ইউনিয়ন, দক্ষিণে থানচি উপজেলার বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।
প্রশাসনিক কাঠামো
রেমাক্রীপ্রাংসা ইউনিয়ন রুমা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের মৌজাগুলো হল:
যোগাযোগ ব্যবস্থা
রেমাক্রীপ্রাংসা ইউনিয়নে যোগাযোগের প্রধান সড়ক হল রুমা-রেমাক্রীপ্রাংসা সড়ক। প্রধান যোগাযোগ মাধ্যম চাঁদের গাড়ি।
দর্শনীয় স্থান
রেমাক্রীপ্রাংসা ইউনিয়নের দর্শনীয় স্থানগুলোর মধ্যে রয়েছে:
ফজলুর রহমান (ঢাকার রাজনীতিবিদ)
ফজলুর রহমান (১৯০৫-১৯৬৬) আইনজীবী এবং রাজনীতিবিদ যিনি পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ও কেন্দ্রীয় মন্ত্রী ছিলেন। তিনি ১৯৩৭-১৯৪৭ সালে ব্রিটিশ ভারতের বঙ্গীয় ব্যবস্থাপক সভার সদস্য ও ১৯৪৬-১৯৪৭ রাজস্ব মন্ত্রী ছিলেন।
প্রাথমিক জীবন
ফজলুর রহমান ১৯০৫ সালে তৎকালীন ব্রিটিশ ভারতের বেঙ্গল প্রেসিডেন্সির ঢাকার দোহারের সাইনপুকুর গ্রামে জন্মগ্রহণ করেন। তিনি ভারগা উচ্চ বিদ্যালয়ে লেখাপড়া করে পরে ১৯২৯ সালে  ইতিহাসে এমএ ও ১৯৩৩ সালে বিএল ডিগ্রি অর্জন করেন।  রাজনীতিজ্ঞ ও শিল্পপতি সালমান এফ রহমান তার পুত্র।
রাজনৈতিক ও কর্মজীবন
ফজলুর রহমান ওকালতির মাধ্যমে কর্মজীবন শুরু করেন। মুসলিম লীগে যোগদিয়ে তিনি নিখিল পাকিস্তান মুসলিম লীগের কেন্দ্রীয় কমিটির সদস্য ও বঙ্গীয় প্রাদেশিক মুসলিম লীগের ওয়ার্কিং কমিটির সদস্য মনোনীত হন। তিনি ১৯৩৭ সালে বঙ্গীয় ব্যবস্থাপক সভার সদস্য নির্বাচিত হয়েছিলেন। তিনি ১৯৪৩ সালে বঙ্গীয় ব্যবস্থাপক সভার চিফ হুইপ এবং ১৯৪৬ সালে রাজস্ব মন্ত্রী মনোনীত হন। পাকিস্তান আন্দোলনে তিনি অন্যতম নেতা ছিলেন।
তিনি ভারত বিভাজনের পর ১৯৪৭ সালে লিয়াকত আলী খানের কেন্দ্রীয় মন্ত্রিসভার শিক্ষা, বাণিজ্য ও শরণার্থী বিষয়ক মন্ত্রী হিসেবে দায়িত্ব পালন করেন। খাজা নাজিমউদ্দীনের কেন্দ্রীয় মন্ত্রিসভায় তিনি ১৯৫১-১৯৫৩ সালে শিক্ষা ও বাণিজ্য মন্ত্রী হিসেবে দায়িত্ব পালন করেন। ১৯৫৪ সালের পূর্বপাকিস্তান প্রাদেশিক পরিষদের নির্বাচনে মুসলিম লীগের প্রাথী হিসেবে তিনি ঢাকা বিশ্ববিদ্যালয় এলাকা থেকে সদস্য নির্বাচিত হন। ১৯৫৫ সালে স্বতন্ত্র প্রার্থী হিসেবে পাকিস্তানের দ্বিতীয় জাতীয় পরিষদের সদস্য নির্বাচিত হন। আইআই চুন্দ্রীগড়ের কেন্দ্রীয় মন্ত্রিসভায় তিনি ১৯৫৭ সালে কেন্দ্রীয় মন্ত্রিসভায় বাণিজ্য, অর্থ ও আইন বিষয়ক মন্ত্রী হিসেবে দায়িত্ব পালন করেন।
আইয়ুব খানের সামরিক সরকার কর্তৃক তাকে ১৯৬০ সালে এবডো আইনে সাজা দেওয়া হয়।
আরবি হরফে বাংলা লিখন প্রবর্তনে ভূমিকা
পাকিস্তান গঠনের পর থেকেই নব্য পাকিস্তানে বাংলা ভাষায় আরবি হরফ প্রবর্তনের পক্ষে একদিকে ধর্মীয় আবেগ, অন্যদিকে রাষ্ট্রীয় সংহতির যুক্তি ছিল। বলা হচ্ছিল, উর্দু ছাড়া পশতু, সিন্ধি, পাঞ্জাবি ভাষায় আরবি হরফ যেহেতু ব্যবহৃত হচ্ছে—এখন বাংলায় এই হরফের প্রবর্তন করলে পাকিস্তানের রাষ্ট্রীয় ও সাংস্কৃতিক সংহতি দৃঢ় হবে। এর প্রধান উদ্যোক্তা ছিলেন তৎকালীন কেন্দ্রীয় শিক্ষা সচিব বা শিক্ষামন্ত্রী ফজলুর রহমান। এ বিষয়ে তিনি পূর্ব বাংলার শিক্ষাবিদদের সহযোগিতা নেওয়ার চেষ্টা করেছিলেন। ১৯৪৮ সালে করাচিতে নিখিল পাকিস্তান শিক্ষা সম্মেলনে শিক্ষা সচিবের এ প্রস্তাব করেন। ১৯৪৯ সালের পেশোয়ারে কেন্দ্রীয় শিক্ষা উপদেষ্টা বোর্ডের সভায়ও আরবিকে পাকিস্তানের ভাষা সমূহের একমাত্র হরফ করার জোর সুপারিশ করা হয়। ফজলুর রহমান ১৯৪৯ সালের ১২ ফেব্রুয়ারি পেশোয়ারে পাকিস্তান শিক্ষা উপদেষ্টা বোর্ডের দ্বিতীয় অধিবেশনে দেওয়া বক্তৃতায় বলেন, একই জাতীয় দৃষ্টিভঙ্গি গড়ে ওঠার পথে যেসব অসুবিধা আছে তার মধ্যে নানারকম হরফের সমস্যাটি অন্যতম। এ প্রসঙ্গে তিনি আরবি বর্ণমালার উপযোগিতার কথা বর্ণনা করেন। এর প্রতিক্রিয়ায় মুহাম্মদ শহীদুল্লাহ জটিলতা বৃদ্ধির আশঙ্কা করে এই প্রস্তাবের বিরোধিতা করেছিলেন, এবং বাংলাকে অপরিবর্তিত অবস্থায় পূর্ব বাংলা রাষ্ট্রভাষা তথা পাকিস্তানের অন্যতম রাষ্ট্রভাষা করার পক্ষে মত দিয়েছিলেন।
অমৃতা খান
অমৃতা খান (ইংরেজি: Amrita Khan) (জন্ম: ২৪ ডিসেম্বর ১৯৯৭) বাংলাদেশী অভিনেত্রী এবং মডেল। TVC এর নাচের মাধ্যমে তিনি মিডিয়াতে প্রথম পা রাখেন ২০০২ সালে। তিনি একটি নাটকেও কাজ করেছেন যার নাম "উনিশ বছর পরে"। ২০১৩ সালে বাংলাদেশী চলচ্চিত্রে তার অবির্ভাব ঘটে রয়েল এবং অনিক দু'জন নতুন পরিচালকের যৌথ পরিচালনায় "গেইম" চলচ্চিত্রের মাধ্যমে, চলচ্চিত্রটি মুক্তি পায় ২০১৫ সালের ২রা জানুয়ারি। চলচ্চিত্র ছাড়াও তিনি বেশ কিছু বিজ্ঞাপন চিত্রেও অংশ নিয়েছেন। ১৯৯৬ সালে মুক্তি পাওয়া সালমান শাহ এবং মৌসুমী অভিনীত চলচ্চিত্র "অন্তরে অন্তরে"-এর পুনঃনির্মাণ চলচ্চিত্রে তিনি বর্তমানে কাজ করছেন, পুনঃনির্মাণের পরিচালক আতিক রহমান।
সংক্ষিপ্ত জীবনী
অমৃতা খান ১৯৯৭ সালের ২৪ ডিসেম্বর বাংলাদেশের সাতক্ষীরা জেলায় জন্মগ্রহণ করেন। তার বংশগত আদি নিবাস টাঙ্গাইলে, তার জন্মের সময় তার বাবা সাতক্ষীরাতে কর্মরত ছিলেন। বাবা তাহের খান ইউএনডিপিতে কর্মকর্তা ও মা দিলারা ইসলাম একজন ব্যবসায়ী। তার বড় এক ভাই আছে।
অভিনয় জীবন
অমৃতা খান অভিনীত প্রথম চলচ্চিত্র "গেইম", এটি ২০১৫ সালের ২রা জানুয়ারি মুক্তি পেয়েছে। চলচ্চিত্রে পদার্পণ করার আগে তিনি বেশ কিছু বিজ্ঞাপন চিত্র এবং মিউজিক ভিডিও-তে কাজ করেছেন। বর্তমানে তিনি "অন্তরে অন্তরে" পুনঃনির্মাণ-এ ছাড়াও আরো গুম, এবং অজান্তে ভালবাসা মিশন আফ্রিকা নামের তিনটি চলচ্চিত্রে কাজ করবেন।
অমরজিৎ ধান্দা
অমরজিৎ ধান্দা হলেন একজন ভারতীয় রাজনীতিবিদ যিনি জননায়ক জনতা পার্টির রাজনীতির সাথে যুক্ত। তিনি হরিয়ানা বিধানসভার একজন সদস্য।
রাজনৈতিক জীবন
২০১৯ সালে হরিয়ানায় বিধানসভা নির্বাচন অনুষ্ঠিত হয়। নির্বাচনে অমরজিৎ ধান্দা জুলানা বিধানসভা কেন্দ্র থেকে হরিয়ানা বিধানসভার সদস্য হিসেবে নির্বাচিত হন।  তিনি ছাড়াও তার দলের আরো নয়জন প্রার্থী নির্বাচনে হরিয়ানা বিধানসভার সদস্য হিসেবে নির্বাচিত হয়েছিলেন।
পংকজ নাথ
পংকজ নাথ (জন্ম: ২৫ সেপ্টেম্বর ১৯৬৬) একজন বাংলাদেশ ব্যবসায়ী, রাজনীতিবিদ ও সংসদ সদস্য। তিনি বরিশাল-৪ থেকে নির্বাচিত বাংলাদেশ আওয়ামী লীগের প্রতিনিধি হয়ে ১০ম এবং বর্তমানে ১১ম জাতীয় সংসদের সদস্য।
রাজনৈতিক জীবন
পংকজ নাথ ১৯৬৬ সালের ২৫ সেপ্টেম্বর বরিশালে জন্মগ্রহণ করেন। তিনি ছাত্রজীবনে আওয়ামী লীগের রাজনীতির সাথে জড়িত হয়েছিলেন। ২০১৪ সালে বরিশাল ৪ আসনে তিনি প্রথমবারের মতো নৌকার মনোনয়ন পেয়ে নির্বাচনে অংশগ্রহণ করে বিজয়ী হয়েছিলেন। তারপরে ২০১৮ সালের নির্বাচনেও তিনি জয়লাভ করেন। এলাকায় তিনি জনসাধারণের কাছে খুবই জনপ্রিয় একজন ব্যাক্তিত্ব।
তথ্যসূত্র
২. জনগনের সাথে আছি থাকব: পংকজ নাথ <references group="জনগনের সাথে আছি থাকব: পংকজ নাথ https://dailymatobad.com/%E0%A6%9C%E0%A6%A8%E0%A6%97%E0%A6%A8%E0%A7%87%E0%A6%B0-%E0%A6%B8%E0%A6%BE%E0%A6%A5%E0%A7%87-%E0%A6%86%E0%A6%9B%E0%A6%BF-%E0%A6%A5%E0%A6%BE%E0%A6%95%E0%A6%AC-%E0%A6%AA%E0%A6%82%E0%A6%95%E0%A6%9C/" />
তামিল হিন্দু
তামিল হিন্দু (তামিল: தமிழ் இந்துக்கள்) তামিল ভাষায় কথা বলা হিন্দুধর্মের অনুসারী একটি গোষ্ঠী। প্রাচীন তামিল রাজবংশের কাছে প্রথম পৌঁছানো ধর্মটি হল হিন্দুধর্ম।
আরাধ্য ঈশ্বর
মুরুগান হলেন একজন তামিল ঈশ্বর ও তামিল হিন্দুধর্মের প্রধান দেবতা। তামিলনাড়ুতে মুরুগান দেবতাকে উৎসর্গীকৃত বহু মন্দির রয়েছে।
উৎসব
থাইপুসাম বা থাইপোসাম হল তামিল হিন্দুদের পালিত এক প্রধান উৎসব যা তামিল থাই মাসের পূর্ণিমার দিনে পালন করা হয়। বিভিন্ন দেশে তামিল হিন্দুরা এই উৎসব পালন করে।
আহমেদলি (বাকু মেট্রো)
আহমেদলি (Əhmədli) একটি বাকু মেট্রোর একটি স্টেশন। এটি ২৮ এপ্রিল ১৯৮৯ সালে উদ্বোধন করা হয়েছিল।
ইতিহাস
"বাকু সোভিয়েত-আহমাদলি" হলো সোভিয়েত শাসনামলে চালু হওয়া লাল লাইনের শেষ স্টেশন।
গঠন
স্টেশনের স্থাপত্য সরল বৈশিষ্ট্য সম্পন্ন। কিন্তু এই সরলতার মধ্যে স্টেশনটি যে এলাকায় অবস্থিত সেই এলাকার ইতিহাসের সঙ্গে সামঞ্জস্য রয়েছে। বর্গাকার কলামগুলি সাদা মার্বেল এবং বাদামী গ্রানাইটের সংমিশ্রণে আচ্ছাদিত।  যেন মসজিদের মিনারগুলো তার ছাদের ভার কেড়ে নিয়েছে।
কোচবিহার স্টেডিয়াম
কোচবিহার স্টেডিয়াম হল পশ্চিমবঙ্গের কোচবিহার শহরে অবস্থিত একটি বহুমুখী ক্রীড়াঙ্গন। মাঠটি মূলত ফুটবল, ক্রিকেট ও অন্যান্য ম্যাচের জন্য ব্যবহৃত হয়। দিবারাত্রি-ব্যাপী ম্যাচের সুবিধার্থে এই মাঠটিতে ফ্লাডলাইটের ব্যবস্থা রয়েছে। রঞ্জি ট্রফির ম্যাচগুলি আয়োজনের জন্য এই মাঠটি বিসিসিআই-এর মানদণ্ড অনুযায়ী নির্মিত হয়েছে। ২০০৮ সালে বিজয় মার্চেন্ট ট্রফির গুজরাত অনূর্ধ্ব-১৯ ও ঝাড়খণ্ড অনূর্ধ্ব-১৯ দলের মধ্যে একটি ম্যাচের মাধ্যমে এই স্টেডিয়ামটি উদ্বোধন করা হয়েছিল।
গভীর শিখন
গভীর জ্ঞানার্জন বা গভীর শিখন (গভীর কাঠামোগত শিক্ষণ বা ক্রমাধিকারতান্ত্রিক শিক্ষণ বা ডিপ লার্নিং নামেও পরিচিত) হল কৃত্রিম স্নায়ুতন্ত্রের উপর ভিত্তি করে যন্ত্রীয় শিখন পদ্ধতিগুলির একটি বৃহত্তর পরিবারের অংশ। শিক্ষা তত্ত্বাবধানকৃত, আধাতত্ত্বাবধানকৃত বা অতত্ত্বাবধানকৃত হতে পারে।  সহজ কথায় মেশিন লার্নিং-এর যে শাখা ইনপুটের বাহ্যিক বৈশিষ্টের বাইরেও ভিন্ন ভিন্ন দৃষ্টিভংগী থেকে নতুন বৈশিষ্ট্য আবিষ্কার ও তাদের মধ্যে যৌক্তিক সম্পর্ক নিরূপণপূর্বক ইনপুটের সাংখ্যিক রূপ নির্ণয়ে কাজ করে তাকে ডিপ লার্নিং বলে।
গভীর নিউরাল নেটওয়ার্ক, গভীর বিশ্বাস নেটওয়ার্ক, পুনরাবৃত্তিমূলক নিউরাল নেটওয়ার্ক এবং কনভলুশনাল নিউরাল নেটওয়ার্ক- এর মতো গভীর শিক্ষণ আর্কিটেকচার কম্পিউটার ভিশন, বাচন শনাক্তকরণ , প্রাকৃতিক ভাষা প্রক্রিয়াজাতকরণ, অডিও শনাক্তকরণ, সামাজিক নেটওয়ার্ক ফিল্টারিং, মেশিন অনুবাদ, জৈব তথ্যবিজ্ঞান, ড্রাগ ডিজাইন , মেডিকেল ইমেজ বিশ্লেষণ, উপাদান পরিদর্শন এবং বোর্ড গেম প্রোগ্রাম -সহ বিভিন্ন ক্ষেত্রে প্রয়োগ করা হয়েছে, যেখানে তারা তুলনামূলক এবং কিছু ক্ষেত্রে মানব বিশেষজ্ঞদের থেকে উচ্চতর ফলাফল দিয়েছে ।
কৃত্রিম নিউরাল নেটওয়ার্ক (এএনএন) জৈবিক ব্যবস্থায় তথ্য প্রক্রিয়াকরণ এবং বিস্তৃত যোগাযোগ নোড দ্বারা অনুপ্রাণিত। কৃত্রিম নিউরাল নেটওয়ার্ক ও  জৈবিক মস্তিষ্কের বিভিন্ন পার্থক্য আছে। বিশেষত, নিউরাল নেটওয়ার্ক স্থিত এবং প্রতীকী;অন্যদিকে অধিকাংশ জীবের জৈবিক মস্তিষ্ক গতিশীল (নমনীয়) এবং এনালগ।
অপর্ণা পোপট
অপর্ণা পোপট(અપર્ણા પોપટ; জন্ম: ১৮ জানুয়ারি, ১৯৭৮) একজন প্রাক্তন ভারতীয় ব্যাডমিন্টন খেলোয়াড়। তিনি ১৯৯৭ থেকে ২০০৬ সালের মধ্যে ৯ বার জাতীয় চ্যাম্পিয়নশিপ জিতেছিলেন, যা ভারতীয় মহিলা ব্যাডমিন্টনের ইতিহাসে একটি রেকর্ড।
প্রশিক্ষণ জীবন
অপর্ণা, মুম্বাইয়ে, ১৯৮৬ সালে ব্যাডমিন্টন খেলতে শুরু করেছিলেন। ৮ বছর বয়সে তিনি যখন কোচিংয়ের জন্য অনিল প্রধানের কাছে আসেন, তখন তিনি মেয়েটির মধ্যে একটি চমক দেখেন এবং তার বাবাকে বলেন "আমাকে এই মেয়েটিকে দিন এবং আমি ওকে ভারতীয় ব্যাডমিন্টনের মানচিত্রে রাখব"। নিজের জাতীয় চ্যাম্পিয়ন হওয়ার কারণে, তিনি খেলার অনেক চ্যালেঞ্জ মোকাবেলায়, প্রয়োজনীয় দক্ষতা বিকাশে, সহায়তা করেছিলেন অপর্ণাকে।
১৯৯৪ সালে, তিনি ব্যাঙ্গালোরে প্রকাশ পাডুকোন ব্যাডমিন্টন অ্যাকাডেমিতে যোগদান করেন, নিজের দক্ষতা আরো বাড়ানোর জন্যে। অল-ইংল্যান্ডের প্রাক্তন চ্যাম্পিয়ন কিংবদন্তি প্রকাশ পাডুকোনের অধীনে প্রশিক্ষণ নেওয়াকালীন, তিনি নিজের ফিটনেস আরও বাড়ান এবং আন্তর্জাতিক পর্যায়ে আরো প্রতিযোগিতামূলক হওয়ার কৌশল অর্জন করেন।
প্রশিক্ষণের প্রসারণ করার জন্য, ২০০২ সালে, তিনি ব্যাঙ্গালোরের কঙ্গারিতে স্পোর্টস অথরিটি অব ইন্ডিয়ার ট্রেনিং সেন্টারে যোগদান করেন, যেখানে তিনি কোচ গাঙ্গুলি প্রসাদের অধীনে খেলাটির কৌশলের আরও ব্যাপ্তি শিখেছিলেন।
খেলোয়াড় জীবনের উজ্জ্বলতম সময়গুলি
২০০৬ সালের জানুয়ারি মাসে, ব্যাঙ্গালোরে, ১৫ বছর বয়সী সাইনা নেহওয়ালকে পরাজিত করে, ২৭ বছর বয়সে তিনি নয়টি সিনিয়র জাতীয় খেতাবের শেষটি অর্জন করেছিলেন।
আন্তর্জাতিক পর্যায়ে তার কৃতিত্বগুলি হল, ১৯৯৬ সালের ওয়ার্ল্ড জুনিয়র চ্যাম্পিয়নশিপে রৌপ্য পদক এবং মোট ৩টি কমনওয়েলথ গেমস-এ ৪টি পদক জয়। এছাড়াও তিনি ২টি অলিম্পিক গেমস এবং ১টি এশিয়ান গেমসে অংশগ্রহণ করেন।
রেজি সোয়ার্জ
মেজর রেজিনাল্ড অস্কার সোয়ার্জ, এমসি (Reggie Schwarz; জন্ম: ৪ মে, ১৮৭৫ - মৃত্যু: ১৮ নভেম্বর, ১৯১৮) লন্ডনের লি এলাকায় জন্মগ্রহণকারী বিখ্যাত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।
অপর্ণা পোপট
অবসর
পেশাদার ব্যাডমিন্টন জীবনে ১৭ বছর কাটানোর পরে, তিনি কব্জিতে আঘাত পেয়ে, ২০০৬ সালে খেলা থেকে অবসর নেন। তিনি জাতীয় চ্যাম্পিয়নশিপে অপরাজিত থেকেই অবসর গ্রহণ করেছিলেন।
রেজি সোয়ার্জ
দলে তিনি মূলতঃ লেগ ব্রেক বোলিং করতেন। পাশাপাশি ডানহাতে নিচেরসারিতে ব্যাটিংয়ে নামতেন। এছাড়াও, আন্তর্জাতিক পর্যায়ে রাগবি ইউনিয়ন ফুটবলার ছিলেন রেজি সোয়ার্জ।
অপর্ণা পোপট
অবসর
বর্তমানে তিনি ইন্ডিয়ান অয়েল কর্পোরেশন মুম্বাই-এ কাজ করেন।
ক্যাটরিন আবেল
ক্যাটরিন লুইস আবেল (জন্ম ২৮ জুন ১৯৯০) ডেনমার্ক মহিলা ফুটবল দলের গোলরক্ষক যিনি ডেনমার্কের এলিট বিভাগের ব্রোন্ডি আইএফ দলের হয়ে খেলেন। ২০১৫ সালে, তিনি ডেনমার্কের জাতীয় মহিলা দলের জন্য তার প্রথম কাপ জিতেন।
অপর্ণা পোপট
কোচিং
ভারতীয় ব্যাডমিন্টন লীগ-এর প্রথম সংস্করণে মুম্বাই মাস্টার্স-এর জন্য অপর্ণা পোপট কোচের ভূমিকা পালন করেন
রেজি সোয়ার্জ
প্রারম্ভিক জীবন
সারের বাগশট এলাকার ব্যবসায়ী রবার্ট জর্জ সোয়ার্জের সন্তান ছিলেন তিনি। লন্ডনের সেন্ট পলস স্কুলে অধ্যয়ন শেষে ১৮৯৩ সালে কেমব্রিজের ক্রাইস্টস কলেজ থেকে ম্যাট্রিকুলেশন ডিগ্রী লাভ করেন। কেমব্রিজে থাকাকালে কেমব্রিজ বিশ্ববিদ্যালয় রাগবি দলে যোগ দেন। ১৮৯৩ সালে বিশ্ববিদ্যালয় খেলায় অংশগ্রহণের মাধ্যমে তিনি তার একমাত্র ব্লু লাভ করেন। রাগবি খেলোয়াড়ের তুলনায় ক্রিকেটে সবিশেষ দক্ষতা থাকা স্বত্ত্বেও ক্রিকেটের জন্য ব্লু পাননি।
ক্যাটরিন আবেল
ক্লাব ক্যারিয়ার
ভার্দে আইএফ এর হয়ে সব ধরনে প্রতিযোগিতায় হাবল ৭৮টি ম্যাচ খেলেছেন। তিনি তাসট্রুপ এফসি যোগ দিয়েছেলেন, কিন্তু ক্লাবটি ২০১৩ সালের ডিসেম্বরে এলিট ডিভিশন থেকে দলটি বের হয়ে গেলে তিনি মুক্ত হয়ে যান। জানুয়ারী ২০১৪ এ হাবল ব্রেন্ড্বি আইএফ-এর সাথে প্রশিক্ষণ শুরু করেন এবং ক্লাবের সাথে এক বছরের চুক্তিতে সম্মত হন।
অপর্ণা পোপট
পুরস্কার এবং সাফল্য
২০০৫ সালে তিনি ভারতের খেলাধূলার সর্বোচ্চ সম্মানসূচক সম্মাননা অর্জুন পুরস্কার লাভ করেন।
রেজি সোয়ার্জ
প্রারম্ভিক জীবন
১৮৯৯ সালে স্কটল্যান্ড এবং ১৯০১ সালে ওয়েলস ও আয়ারল্যান্ডের বিপক্ষে রাগবি খেলায় ইংল্যান্ডের পক্ষে তিনবার ক্যাপ পরিধান করেন। ক্লাব পর্যায়ে রিচমন্ডের পক্ষে খেলেন। এরপর ১৮৯৬-৯৭ মৌসুমে বার্বাডিয়ান্সের পক্ষে খেলার জন্য আমন্ত্রিত হন।
ক্যাটরিন আবেল
আন্তর্জাতিক ক্যারিয়ার
উয়েফা উইমেন ইউরো ২০১৩ এ জাতীয় দলের হয়ে খেলার জন্য আবেলকে আমন্ত্রণ জানানো হয়। ২০১৫ সালের জানুয়ারিতে ডেনমার্কের হয়ে তার আন্তর্জাতিক ফুটবলে অভিষেক ঘটে, তুরস্কের বেল্কে নিউজিল্যান্ডের বিপক্ষে ম্যাচের দ্বিতীয়ার্ধে খেলতে নামেন তিন এবং ম্যাচে তারা ৩-২ গোলে পরাজিত হন।
রবিউল হাসান
মোহাম্মদ রবিউল হাসান (জন্ম: ২৬ জুন ১৯৯৯; রবিউল হাসান নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বাংলাদেশ পুলিশ এবং বাংলাদেশ জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।
রেজি সোয়ার্জ
খেলোয়াড়ী জীবন
১৯০১ থেকে ১৯০২ সাল পর্যন্ত মিডলসেক্সের পক্ষে চমকপ্রদ খেলেন। এরপর দক্ষিণ আফ্রিকায় অভিবাসিত হন ও ট্রান্সভালে যোগ দেন। ১৯০৪ সালে দক্ষিণ আফ্রিকা দলের সাথে ইংল্যান্ড সফরে যান ও নিজেকে তুলে ধরতে সচেষ্ট হন। বার্নার্ড বোসানকুয়েতের কাছ থেকে কীভাবে গুগলি বল ছুঁড়তে হয়, তা শিখেন। অপ্রত্যাশিতভাবে গোপনে রাখা এ বল মেরে প্রভূতঃ সফলতাও লাভ করেন। ১৯০৪ ও ১৯০৭ সালে বোলিং গড়ে শীর্ষস্থানে ছিলেন। শেষ বছরটিতে মাত্র ১১.৭০ গড়ে ১৩৭ উইকেট নেন। ফলশ্রুতিতে ১৯০৮ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯০৭ সালে দক্ষিণ আফ্রিকা টেস্ট খেলার জন্য প্রথমবারের মতো ইংল্যান্ড সফরে যায়। দলে কমপক্ষে চারজন লেগ-ব্রেক ও গুগলি বোলার ছিলেন। অব্রে ফকনার, বার্ট ভগলার ও গর্ডন হোয়াইটের সাথে তার গোপন অস্ত্র গুগলি ছুঁড়ে সফলতার সাথে সফর শেষ করেন।
অপর্ণা পোপট
পুরস্কার এবং সাফল্য
যুক্তরাষ্ট্রের সেক্রেটারি অব স্টেট, হিলারি ক্লিনটন এবং ইএসপিএনডাব্লিউ দ্বারা প্রচারিত একটি উদ্যোগ- গ্লোবাল স্পোর্টস মেন্টরিং প্রোগ্রাম-এর জন্য বিশ্বব্যাপী নির্বাচিত ১৭ জন অংশগ্রহণকারীর মধ্যে তিনি একমাত্র ভারতীয় প্রতিনিধি হিসেবে নির্বাচিত হন। এই মর্যাদাপূর্ণ কর্মসূচিটির লক্ষ্য ছিল, খেলাধুলার মাধ্যমে নারী ও মেয়েদের ক্ষমতায়ন করার।
শিরখাড়া ইউনিয়ন
শিরখাড়া ইউনিয়ন বাংলাদেশর ঢাকা বিভাগের মাদারীপুর জেলার মাদারীপুর সদর উপজেলার একটি ইউনিয়ন যা ১৮টি গ্রাম নিয়ে গঠিত।। এ এলাকা এক সময় জমিদারি অঞ্চল ছিলো।
অপর্ণা পোপট
কালানুক্রমিকভাবে তার সাফল্য
১৯৮৯
শিরখাড়া ইউনিয়ন
ভৌগোলিক উপাত্ত
শিরখাড়া ইউনিয়নের মোট আয়তন ৫,২৫২ একর বা ২১.২৭ বর্গ কিলোমিটার। গ্রামের সংখ্যা ১৮টি। ঘরবাড়ির সংখ্যা ৩,৫৪১টি। এই ইউনিয়নের মধ্য দিয়ে বয়ে গেছে আড়িয়াল খাঁ ও কুমার নদী।
অপর্ণা পোপট
কালানুক্রমিকভাবে তার সাফল্য
ব্যাঙ্গালোরে জাতীয় শিরোপা জিতেছেন (অনূর্দ্ধ-১২)। জাতীয় পর্যায়ে এটি তার প্রথম টুর্নামেন্ট ছিল।
রেজি সোয়ার্জ
খেলোয়াড়ী জীবন
১৯১২ মৌসুমের পর অবসর নেন। তাস্বত্ত্বেও আরও তিনবার এল রবিনসন একাদশের পরবর্তী দুই মৌসুম খেলেন। ১৭.৫৮ গড়ে ৩৯৮ উইকেট নেন। টেস্টে ২২.৬০ গড়ে ৫৫ উইকেট পান। প্রথম-শ্রেণীর ক্রিকেটে একটি সেঞ্চুরিও করেন তিনি। টেস্টবিহীন অবস্থায় ১৯০৪ সালে লর্ডসে ইংল্যান্ড একাদশের বিপক্ষে মনোমুগ্ধকর ১০২ রান তুলেন।
রবিউল হাসান
২০১৭–১৮ মৌসুমে, বাংলাদেশী ক্লাব আরামবাগের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ২ মৌসুম অতিবাহিত করেছেন; আরামবাগের হয়ে তিনি ৩৫ ম্যাচে ৩টি গোল করেছেন। পরবর্তীকালে, তিনি বসুন্ধরা কিংস, ঢাকা মোহামেডান এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব বাংলাদেশ পুলিশে যোগদান করেছেন।
২০১৮ সালে, রবিউল বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১৩ ম্যাচে ৩টি গোল করেছেন। দলগতভাবে, রবিউল এপর্যন্ত ২টি শিরোপা জয়লাভ করেছেন, যার সবগুলো বসুন্ধরা কিংসের হয়ে জয়লাভ করেছেন।
রেজি সোয়ার্জ
ব্যক্তিগত জীবন
১৮৯৯ থেকে ১৯০২ সময়কালে লন্ডন স্টক এক্সচেঞ্জের সদস্য ছিলেন। এরপর ১৯০২ সালে দক্ষিণ আফ্রিকায় অভিবাসিত হবার পর দক্ষিণ আফ্রিকান রেলওয়েজে যোগ দেন। ১৯০৪ থেকে ১৯১১ সময়কালে দক্ষিণ আফ্রিকান স্টক এক্সচেঞ্জের সদস্য ছিলেন। পরবর্তীতে ব্রিটেনে ফিরে আসার পর পুনরায় লন্ডন স্টক এক্সচেঞ্জে যুক্ত হন।
অপর্ণা পোপট
কালানুক্রমিকভাবে তার সাফল্য
১৯৯০
শিরখাড়া ইউনিয়ন
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী শিরখাড়া ইউনিয়নের ৩,৫৪৩টি পরিবারে মোট জনসংখ্যা ১৬,৪৪৪ জন এবং প্রতি বর্গ কিলোমিটারে ৭৭০ জন লোক বাস করে। এদের মধ্যে ৮,০৬৫ জন পুরুষ ও ৮,৩৭৯ জন মহিলা এবং লিঙ্গ অনুপাত ৯৬। মুসলিম ধর্মালম্বী ১৫,৯৭৩ জন ও হিন্দু ধর্মালম্বী ৪৭১ জন।
শিক্ষা
২০১১ সালের হিসেব অনুযায়ী শিরখাড়া ইউনিয়নের সাক্ষরতার হার ৪৫.৬% (পুরুষ ৪৭.৪%, মহিলা-৪৩.৯%)। এ ইউনিয়নে ১টি মাধ্যমিক বিদ্যালয়, ১টি মাদ্রাসা, ৯টি সরকারি প্রাথমিক বিদ্যালয় এবং ১টি কিন্ডার গার্টেন স্কুল রয়েছে।
অপর্ণা পোপট
কালানুক্রমিকভাবে তার সাফল্য
১৯৯১
মেয়েদের জাতীয় উপ-জুনিয়র বিভাগে শিরোপা জিতেছেন (অনূর্দ্ধ -১৫)
১৯৯২
জাতীয় সাব জুনিয়র গার্লস শিরোপা (অনূর্দ্ধ -১৫) ধরে রাখেন এবং জুনিয়র বিভাগে (অনূর্দ্ধ -১৮) নিজের স্থান চূড়ান্ত করেন।
এছাড়াও, জাকার্তায় অনুষ্ঠিত ওয়ার্ল্ড জুনিয়র চ্যাম্পিয়নশিপে ভারতকে প্রতিনিধিত্ব করার সুযোগ পান তিনি। এটি তার প্রথম আন্তর্জাতিক টুর্নামেন্ট ছিল।
১৯৯৩
পুণেতে জুনিয়র ন্যাশনাল শিরোপা জিতেছেন (অনূর্দ্ধ -১৮)।
রেজি সোয়ার্জ
ব্যক্তিগত জীবন
ব্রিটিশ সেনাবাহিনীতে কিংস রয়্যাল রাইফেল কোর রেজিমেন্টে মেজর ছিলেন সোয়ার্জ। এ কোরটি প্রথম বিশ্বযুদ্ধে পশ্চিম রণাঙ্গনে মোতায়েন ছিল। যুদ্ধে অবদান রাখায় মিলিটারী ক্রস পান। যুদ্ধে তিনি অক্ষত থাকলেও ১৮ নভেম্বর, ১৯১৮ তারিখে ফ্রান্সের ইতাপলস এলাকায় স্পেনীয় ফ্লুয়ের কারণে মাত্র সাত দিন অবস্থানের পর ৪৩ বছর বয়সে তার দেহাবসান ঘটে।
অপর্ণা পোপট
কালানুক্রমিকভাবে তার সাফল্য
১৯৯৪
জুনিয়র জাতীয় খেতাব বজায় রেখেছেন (অনূর্দ্ধ -১৮)।
কুয়ালালামপুরে অনুষ্ঠিত ওয়ার্ল্ড জুনিয়র চ্যাম্পিয়নশিপে ভারতের প্রতিনিধিত্ব করেন।
এই বছর তিনি প্রাগের উবার কাপের জন্য ভারতীয় স্কোয়াডের অংশ হিসেবে আন্তর্জাতিক পর্যায়ে সিনিয়র বিভাগে যোগ দেন।
১৯৯৫
১৯৯৬
হংকংয়ের প্রিন্স এশীয় জুনিয়র চ্যাম্পিয়নশিপে ব্রোঞ্জ পদক জেতেন তিনি।
সেই বছর পরে তিনি ডেনমার্কের সিল্কবর্গে ওয়ার্ল্ড জুনিয়র চ্যাম্পিয়নশিপে রৌপ্য পদক জিতেছিলেন। এই ইভেন্টে এটি ভারতের সর্ববৃহৎ সাফল্য ছিল।
উবার কাপে ভারতের প্রতিনিধিত্ব করেন।
১৯৯৭
গত দুই বছরে রানার্স আপ শেষ করার পর, তিনি সরাসরি মঞ্জুষা কানওয়ার-কে পরাজিত করে হায়দ্রাবাদে তার প্রথম সিনিয়র জাতীয় খেতাব জিতেছিলেন।
১৯৯৮
রবিউল হাসান
প্রারম্ভিক জীবন
মোহাম্মদ রবিউল হাসান ১৯৯৯ সালের ২৬শে জুন তারিখে বাংলাদেশের টাঙ্গাইলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রবিউল বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ২৪সে আগস্ট তারিখে তিনি উত্তর কোরিয়া অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন। বাংলাদেশ অনূর্ধ্ব-২৩ দলের হয়ে তিনি ইন্দোনেশিয়ায় অনুষ্ঠিত ২০১৮ এশিয়ান গেমসে অংশগ্রহণ করেছেন, তবে তার দল উক্ত প্রতিযোগিতায় শুধুমাত্র ১৬ দলের পর্ব পর্যন্ত অংশগ্রহণ করতে সক্ষম হয়েছিল। বাংলাদেশের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
২০১৮ সালের ২৯শে আগস্ট তারিখে, মাত্র ১৯ বছর ২ মাস ৪ দিন বয়সে, রবিউল শ্রীলঙ্কার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন, তবে ম্যাচের ৪৬তম মিনিটে আক্রমণভাগের খেলোয়াড় জাফর ইকবালের বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ১৬ নম্বর জার্সি পরিধান করে একজন বাম পার্শ্বীয় আক্রমণভাগের খেলোয়াড় হিসেবে খেলেছেন। ম্যাচটিতে বাংলাদেশ ১–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রবিউল সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ৬ মাস ১০ দিন পর, বাংলাদেশের জার্সি গায়ে প্রথম গোলটি করেন; ২০১৯ সালের ৯ই মার্চ তারিখে, কম্বোডিয়ার বিরুদ্ধে ম্যাচের একমাত্র এবং জয়সূচক গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন।
অপর্ণা পোপট
কালানুক্রমিকভাবে তার সাফল্য
একজন খেলোয়াড় হিসাবে, এটি তার সবচেয়ে ফলপ্রসূ বছর ছিল। সিনিয়র ন্যাশনাল শিরোপা বজায় রাখার পাশাপাশি, তিনি কুয়ালালামপুরে অনুষ্ঠিত কমনওয়েলথ গেমসে একটি পৃথক রৌপ্য পদক এবং দলীয় ব্রোঞ্জ পদক জিতেছিলেন।
তিনি ব্যাংকক এবং উবার কাপে এশিয়ান গেমসে অংশ নেন।
এশিয়ান স্যাটেলাইট টুর্নামেন্টে তিনি স্বর্ণপদক জিতেছিলেন।
১৯৯৯
আগের বছরের ভাল ফর্মের উপর ভর করে তিনি সুইডিশ ওপেনের সেমি-ফাইনালে পৌঁছেছিলেন এবং ফ্রেঞ্চ ওপেন রানার-আপ হয়ে শেষ করেছিলেন।
মহিলাদের একক প্রতিযোগিতায় তার সিনিয়র জাতীয় শিরোনাম বজায় রাখেন এবং মহিলা যৌথ বিভাগে রানার আপে শেষ করেন।
এশিয়ান স্যাটেলাইট টুর্নামেন্টে স্বর্ণপদক জিতেছেন।
২০০০
তিনি ২০০০ গ্রীষ্মকালীন অলিম্পিক এ ভারতের প্রতিনিধিত্ব করেন ভারতের একমাত্র মহিলা ব্যাডমিন্টন প্রতিনিধি হিসেবে।
সিনিয়র জাতীয় খেতাব বজায় রাখেন।
২০০১
২০০২
২০০৩
গ্রীসের এথেন্সে অনুষ্ঠিত, তার দ্বিতীয় অলিম্পিক গেমসে, অংশগ্রহণ করেন। প্রি-কোয়ার্টার ফাইনালে, রৌপ্য পদক বিজয়ী মিয়া অডিনার কাছে ৩টি গেমে পরাজিত হন।
২০০৫
সিনিয়র ন্যাশনাল শিরোনাম বজায় রেখেছেন। যাইহোক, এই বছর তার কব্জিতে একটি ব্যথা শুরু হয়।
মাতা আর্মেনিয়া
মাতা আর্মেনিয়া (Մայր Հայաստան মায়র হায়াস্তান) আর্মেনিয়া রাষ্ট্রের কল্পিত নারীরূপ। আর্মেনিয়ার রাজধানী ইয়েরেভান শহরের ভিক্টরি পার্কে এই নারীরূপের একটি মূর্তি স্থাপিত রয়েছে।
অপর্ণা পোপট
কালানুক্রমিকভাবে তার সাফল্য
২০০৬
এই সময় কব্জির চোটটি দীর্ঘস্থায়ী হতে থাকে। তাও তিনি সিনিয়ন ন্যাশনাল খেতাব জয় করেন ও নবমবার খেতাব জয় করে প্রকাশ পাডুকোনের রেকর্ডের সাথে সমান করেন।
মাতা আর্মেনিয়া
ইয়েরভানের মূর্তি
দ্বিতীয় বিশ্বযুদ্ধের জয়ের স্মরণে নির্মিত যোসেফ স্তালিনের মূর্তিকে সরিয়ে আরা হারুত্যুন্যান নির্মিত মাতা আর্মেনিয়ার মূর্তি বসানো হয়। ১৯৬২ সালের বসন্তকালে স্তালিনের মুর্তিকে সরানোর সময় একজন সৈনিক মারা যান এবং বহু লোক আহত হন। মাতা আর্মেনিয়ার মূর্তির উচ্চতা ২২ মিটার এবং ভিত্তিভূমি সহ উচ্চতা ৫১ মিটার। মূর্তিটি হাতুড়ি দ্বারা পেটানো তামা দ্বারা এবং পাদদেশটি ব্যাসল্ট দ্বারা নির্মিত।
অপর্ণা পোপট
কালানুক্রমিকভাবে তার সাফল্য
কব্জির চোট তাকে খেলা থেকে অবসর নিতে বাধ্য করে। দেশের শীর্ষস্থানীয় খেলোয়াড় হিসেবেই তিনি অবসর গ্রহণ করেন।
তথ্যসূত্র
<references group="" responsive="">
গুড়ি পাডবা
এইদিন তেলুগু এবং কানাড়া হিন্দুরা উগাদি পালন করে। এর সঙ্গে কিছু অঞ্চল এইদিন আলাদা আলাদা নামে নববর্ষ পালন করে। সিন্ধী সম্প্রদায়ের লোকরা এইদিন চেতি চান্দ হিসাবে ভগবান ঝুলেলালের আবির্ভাব তিথি পালন করে। চেতি চান্দে ঝুলেলালের পূজা-অর্চনা করা হয় এবং টেহরী (মিষ্টি ভাত) এবং শাই ভাজা (ডালে দেওয়া পালং শাক) প্রস্তুত করা হয়।
মূসা ফাইদি আল-আলামি
মুসা আল-আলামি (আরবি: موسى العلمي) ১৯ শতকে জেরুজালেমের মেয়র ছিলেন।
তার ছেলে ফাইদি আল-আলামিও শহরের মেয়র ছিলেন এবং তার নাতি আরেকজন মূসা আল-আলামি, ব্রিটিশ ম্যান্ডেটের অধীনে ফিলিস্তিনের সহকারী অ্যাটর্নি-জেনারেল ছিলেন।
অপর্ণা শর্মা
ব্যক্তিগত জীবন
শর্মা তার বাবার ভারতীয় বিমানবাহিনীতে চাকরির কারণে হিমাচল প্রদেশ, দিল্লি এবং মুম্বই সহ ভারতের বেশ কয়েকটি জায়গায় বসবাস করেছেন। দিল্লিতে থাকাকালীন তিনি তার উচ্চশিক্ষা অর্জন করেছিলেন। তার বাবার চাকরির কারণে তার পরিবার মুম্বাইয়ে এলে শর্মা মডেলিংয়ের চেষ্টা করার সিদ্ধান্ত নেন।
কর্মজীবন
মডেলিংয়ের সময় শর্মা আমির খানের সাথে পারলে মোনাকো, জন আব্রাহামের সাথে ইএসপিএন ব্র্যান্ড ফিল্ম, ইমরান খানের সাথে কোক, চিক সাটিন শম্পু, স্যামসাং মোবাইল-সহ আরও অনেক টেলিভিশন বিজ্ঞাপনে কাজ করেছিলেন। অপর্ণা গুড্ডু কি গান চলচ্চিত্রের মাধ্যমে বলিউডে অভিষেক করেন। তিনি বালাজী মোশন পিকচারের সাথে ৩টি চলচ্চিত্রের চুক্তিতেও স্বাক্ষর করেছেন। তিনি আদনান খানের সাথে ২০১৭ সালের প্রেমমূলক ওয়েব ধারাবাহিক ইকুয়াল সিন-এ অভিনয় করেছিলেন এবং অল্ট বালাজী'র ওয়েব ধারাবাহিক এক্সএক্সএক্স-এর প্রথম মরসুমে অভিনয় করেছিলেন।
উত্তর মেরুদেশীয় অঞ্চলে রাষ্ট্রাধীনতার দাবি
thumb|300px|উত্তর মেরুদেশীয় অঞ্চলের ভূ-সংস্থান মানচিত্র আন্তর্জাতিক আইন অনুসারে বর্তমানে বিশ্বের কোন দেশেরই উত্তর মেরু এবং তার সংলগ্ন উত্তর মহাসাগর অঞ্চলের উপর কোন সার্বভৌম নিয়ন্ত্রণ নেই। উত্তর মেরুদেশীয় অঞ্চলকে পাঁচটি দেশ ঘিরে রেখেছে; এগুলি হল রাশিয়া, মার্কিন যুক্তরাষ্ট্র (আলাস্কার মাধ্যমে), কানাডা, নরওয়ে এবং ডেনমার্ক (গ্রিনল্যান্ডের মাধ্যমে)। এই দেশগুলি তাদের উপকূলের আশেপাশে ২০০ নটিকাল মাইল পর্যন্ত অর্থনৈতিক কর্মকাণ্ড চালাতে পারে।
জাতিসংঘ সমুদ্র আইন সম্মেলনে উত্থাপিত চুক্তিটিতে সম্মতি দেবার ১০ বছরের মধ্যে কোন দেশ তার ২০০ নটিকাল মাইল অঞ্চলের সীমানা বর্ধন করার জন্য দাবি জানাতে পারে। এ কারণে নরওয়ে (১৯৯৬ সালে সম্মতি দেয় ), রাশিয়া (১৯৯৭ ), কানাডা (২০০৩ ) এবং ডেনমার্ক (২০০৪ ) বেশ কিছু প্রকল্প হাতে নেয় যাতে কিছু উত্তর মহাদেশীয় অঞ্চল তারা নিজেদের দখলে নিতে পারে। চুক্তিটিতে মার্কিন যুক্তরাষ্ট্র স্বাক্ষর করলেও এখনও সম্মতি দেয়নি। মার্কিন রাষ্ট্রপতি জর্জ ওয়াকার বুশ মার্কিন সিনেটকে ২০০৭ সালের ১৫ই মে সম্মতি দেবার অনুরোধ জানান মার্কিন সিনেটের সম্মতির ব্যাপারটি বর্তমানে প্রক্রিয়াধীন আছে।
উত্তর মেরুদেশীয় সমুদ্র অঞ্চলের মর্যাদা বর্তমানে বিতর্কিত। কানাডা, ডেনমার্ক, রাশিয়া ও নরওয়ে প্রত্যেকেই উত্তর মহাসাগরের অংশবিশেষকে তাদের জাতীয় জলসীমানার অন্তর্ভুক্ত বলে মনে করলেও মার্কিন যুক্তরাষ্ট্র এবং ইউরোপীয় ইউনিয়নের বেশির ভাগ দেশ গোটা অঞ্চলটিকে আন্তর্জাতিক সমুদ্র অঞ্চল হিসেবে গণ্য করে।
তথ্য অধিকার দিবস
তথ্যের সর্বজনীন অধিকারে আন্তর্জাতিক দিবস সাধারণত আন্তর্জাতিক তথ্য অধিকার দিবস হিসেবে পরিচিত। ইউনেস্কোর সাধারণ সম্মেলনে স্বীকৃতি পাওয়ার পর থেকে প্রতিবছর ২৮ শে সেপ্টেম্বর দিবসটি পালিত হয়। এটি একটি আন্তর্জাতিক স্বীকৃতি দিবস । দিনটি ২০১৫ সালের নভেম্বর মাসে উদ্বোধন করা হয়েছিল এবং ২৮ শে সেপ্টেম্বর ২০১৬ এ প্রথম অনুষ্ঠিত হয়েছিল।
ইতিহাস
দিনটি ২০০২ সাল থেকে আন্তর্জাতিক জানা অধিকার দিবস হিসাবে স্বীকৃতি পেয়েছিল এবং আন্তর্জাতিক নাগরিক সমাজের সমর্থকরা এটির বর্তমান রূপটি ২০১২ সালে শুরু করেছিলেন। দিনটি তৈরির জন্য ইউনেস্কোর রেজোলিউশনটিকে আফ্রিকার নাগরিক সমাজ গোষ্ঠী বৃহত্তর তথ্যের স্বচ্ছতা চেয়েছিল।
কার্যক্রম
তবে, এমআইএসএ জিম্বাবুয়ের মতো আফ্রিকান নাগরিক সমাজের দলগুলি উল্লেখ করেছে যে জিম্বাবুয়ের মতো তথ্য অধিকার আইন রয়েছে এমন রাজ্যগুলিতে তাদের প্রশাসনের উন্নতি নিশ্চিত করতে এখনও অনেক দীর্ঘ পথ বাকি রয়েছে। ২০১৬ সালে, এমআইএসএ জিম্বাবুয়ে জিম্বাবুয়ের দুর্বল তথ্য স্বচ্ছতার বিধানগুলির সমালোচনা করার জন্য তথ্য অধিকার দিবস ব্যবহার করেছিল। সেখানে উল্লেখ করা হয় "যদিও জিম্বাবুয়ে প্রথম তথ্য অধিকার ও গোপনীয়তার সুরক্ষা আকারে তথ্য আইনে অধিকার গ্রহণকারী এক আফ্রিকান দেশ ছিল। কিন্তু আইনটি এর উদ্দিষ্ট আমদানি এবং প্রভাব থেকে তারা দূরে সরে গেছে। "
১৮তম জাতীয় চলচ্চিত্র পুরস্কার (বাংলাদেশ)
১৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৮তম আয়োজন; যা ১৯৯৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর দুটি বিশেষ পুরস্কারসহ মোট ১৯টি শাখায় পুরস্কার প্রদান করা হয়।
হংকং ফুটবল অ্যাসোসিয়েশন
হংকং ফুটবল অ্যাসোসিয়েশন (香港足球總會, Hong Kong Football Association; এছাড়াও সংক্ষেপে এইচকেএফএ নামে পরিচিত) হচ্ছে হংকংয়ের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৪ সালে প্রতিষ্ঠিত হয়েছে। এটি প্রতিষ্ঠার ৪০ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর হংকংয়ের কাউলুনে অবস্থিত।
এই সংস্থাটি হংকংয়ের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে হংকং প্রিমিয়ার লীগ এবং হংকং নারি লীগের মতো প্রতিযোগিতার সকল কার্যক্রম পরিচালনা করে। বর্তমানে হংকং ফুটবল অ্যাসোসিয়েশনের সভাপতির দায়িত্ব পালন করছেন ফক টিমোথি সুন টিং এবং সাধারণ সম্পাদকের দায়িত্ব পালন করছেন ইয়ুয়েন ভিনসেন্ট।
জাহাঙ্গীর আলম (অধ্যাপক)
জাহাঙ্গীর আলম একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) অবসরপ্রাপ্ত অধ্যাপক এবং প্রাইম ইউনিভার্সিটির উপাচার্য।
শিক্ষাজীবন
আলম রাজশাহী বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ) থেকে এমবিএ এবং পিএইচডি ডিগ্রি অর্জন করেন। এছাড়াও তিনি কমনওয়েলথ প্রোগ্রাম এবং অন্যান্য সংস্থার আয়োজনে দেশে-বিদেশে তথ্যপ্রযুক্তি ও ব্যবসায় প্রশাসন বিষয়ক উচ্চতর প্রশিক্ষণ লাভ করেন।
কর্মজীবন
জাহাঙ্গীর ঢাকা বিশ্ববিদ্যালয়ের ব্যবসায় প্রশাসন ইনস্টিটিউটের (আইবিএ) অধ্যাপক ছিলেন। ২০১৬ সালে তিনি ঢাকা বিশ্ববিদ্যালয় থেকে অবসর গ্রহণ করেন।
কর্মজীবনে অধ্যাপনার পাশাপাশি তিনি আইবিএ কম্পিউটার সেন্টারের চেয়ারপার্সন, আইবিএ হোস্টেলের ওয়ার্ডেন এবং আইবিএ এর এমবিএ প্রোগ্রামের চেয়ারপার্সনসহ বিভিন্ন গুরুত্বপূর্ণ দায়িত্ব পালন করেন।
জাহাঙ্গীর আলম ২০১৮ সালের ১ ফেব্রুয়ারি তিনি প্রাইম ইউনিভার্সিটির ব্যবসায় শিক্ষা অনুষদের ডিন হিসেবে যোগ দেন। ২০২০ সালের ১ জানুয়ারি তিনি বিশ্ববিদ্যালয়টির উপাচার্য হিসেবে যোগদান করেন।
গবেষণাকর্ম ও প্রকাশনা
জাতীয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে। তিনি দেশে-বিদেশে বিভিন্ন সম্মেলনে গবেষণামূলক প্রবন্ধ উপস্থাপন করেন। এছাড়া তিনি আইবিএ জার্নালের নির্বাহী সম্পাদক হিসেবেও দায়িত্ব পালন করেছেন।
মিলুঙ্কা সাভিচ
মিলুঙ্কা সাভিচ সিএমজি (Милунка Савић ; ২৮ জুন বা ১০ আগস্ট ১৮৮৮ - ৫ অক্টোবর ১৯৭৩) ছিলেন সার্বিয়ান যুদ্ধের বীরাঙ্গনা যিনি বলকান যুদ্ধ এবং প্রথম বিশ্বযুদ্ধে লড়াই করেছিলেন। তিনি যুদ্ধের পুরো ইতিহাসে সর্বাধিক পদকে সজ্জিত নারী যোদ্ধা।